b'\n_START_ARTICLE_\nGediminas Budnikas\n_START_SECTION_\nBiografija\n_START_PARAGRAPH_\nAbu t\xc4\x97vai partizanai \xc5\xbeuvo 1945 m. liepos 26 d. kovodami u\xc5\xbe Lietuvos laisv\xc4\x99. Gedimin\xc4\x85 ir jo brolius Juoz\xc4\x85 ir Antan\xc4\x85 priglaud\xc4\x97 gimin\xc4\x97s. 1959 m. baig\xc4\x97 Kauno IV vidurin\xc4\x97s mokyklos 8 klases, baig\xc4\x97 Kauno Maisto pramon\xc4\x97s technikum\xc4\x85, technologas. 1979 m. baig\xc4\x97 Vilniaus Valstybinio universiteto Kauno fakultet\xc4\x85, materialinio techninio apr\xc5\xabpinimo ir organizavimo ekonomistas. 2005 m. baig\xc4\x97 vie\xc5\xa1ojo administravimo magistro studijas Kauno technologijos universitete._NEWLINE_Sutuoktin\xc4\x97 Vanda, vaikai Gediminas, Justinas.\n_START_SECTION_\nSportin\xc4\x97 karjera\n_START_PARAGRAPH_\n1962 m. pakviestas \xc4\xaf Kauno \xe2\x80\x9e\xc5\xbdalgirio\xe2\x80\x9c krep\xc5\xa1inio komand\xc4\x85. 1962\xe2\x80\x931974 m. Lietuvos rinktin\xc4\x97s narys. 1971 m. ir 1973 m. tapo TSRS krep\xc5\xa1inio \xc4\x8dempionato prizininkas, a\xc5\xa1tuonis kartus Lietuvos \xc4\x8dempionas. 1997 m. Helsinkyje, 1998 m. Montevid\xc4\x97juje, 2001 m. Liublianoje tapo Pasaulio senjor\xc5\xb3 krep\xc5\xa1inio \xc4\x8dempionu, 2000 m. Europos senjor\xc5\xb3 krep\xc5\xa1inio \xc4\x8dempionato Rygoje nugal\xc4\x97tojas._NEWLINE_Kauno krep\xc5\xa1inio klubo \xe2\x80\x9e\xc5\xbdalgiris\xe2\x80\x9c valdybos narys.\n_START_SECTION_\nProfesin\xc4\x97 veikla\n_START_PARAGRAPH_\nKauno verpimo fabriko \xe2\x80\x9eDrob\xc4\x97\xe2\x80\x9c \xc5\xa1altkalvis, ekonomistas, vyriausiasis ekonomistas, Tiekimo skyriaus vir\xc5\xa1ininkas, direktoriaus pavaduotojas. 2005 m. UAB \xe2\x80\x9eAutomobili\xc5\xb3 stov\xc4\x97jimo aik\xc5\xa1tel\xc4\x97s\xe2\x80\x9c rinkliavos vadovas, direktoriaus pavaduotojas.\n_START_SECTION_\nPolitin\xc4\x97 veikla\n_START_PARAGRAPH_\n1994-2000 m. Lietuvos laisv\xc4\x97s s\xc4\x85jungos narys , 2000-2007 m. Lietuvos centro s\xc4\x85jungos narys, nuo 2008 m. T\xc4\x97vyn\xc4\x97s s\xc4\x85jungos - Lietuvos krik\xc5\xa1\xc4\x8dioni\xc5\xb3 demokrat\xc5\xb3 narys._NEWLINE_1995\xe2\x80\x931997 m., 1997\xe2\x80\x932000 m., 2000\xe2\x80\x932003 m., 2003\xe2\x80\x932007 m., 2007\xe2\x80\x932011 m. ir nuo 2011 m. Kauno miesto savivaldyb\xc4\x97s tarybos narys. _NEWLINE_2000 m. Kauno miesto savivaldyb\xc4\x97s meras, nuo 2001 m. vasario 9 d. iki kadencijos pabaigos 2003 m. pirmasis mero pavaduotojas, 2003\xe2\x80\x932007 m. Kult\xc5\xabros, \xc5\xa1vietimo ir sporto komiteto pirmininkas._NEWLINE_AB \xe2\x80\x9eKauno energija\xe2\x80\x9c steb\xc4\x97toj\xc5\xb3 tarybos narys, Kauno miesto ne\xc4\xafgali\xc5\xb3j\xc5\xb3 tarybos narys, saugaus eismo komisijos tarybos narys, pavadinim\xc5\xb3 sumanymo ir atminimo \xc4\xafam\xc5\xbeinimo komisijos narys.\n_START_SECTION_\n\xc4\xaevertinimas\n_START_PARAGRAPH_\n2004 m. Lietuvos Respublikos Prezidento dekretu \xc4\xafteiktas ordino \xe2\x80\x9eU\xc5\xbe nuopelnus Lietuvai\xe2\x80\x9c Riterio kry\xc5\xbeius. Lietuvos tautinis olimpinis komitetas apdovanojo \xe2\x80\x9eOlimpine \xc5\xbevaig\xc5\xbede\xe2\x80\x9c, o K\xc5\xabno kult\xc5\xabros ir sporto departamentas prie Lietuvos Respublikos Vyriausyb\xc4\x97s apdovanojo sporto garb\xc4\x97s komandoro \xc5\xbeenklu \xe2\x80\x9eU\xc5\xbe nuopelnus Lietuvos sportui\xe2\x80\x9c.'